เรื่องร้องเรียน: มีการเผาทุกวัน(ทั้งวัน) ส่งกลิ่นเหม็น และเศษฝุ่นละอองกระจายไปทั่ว
การดำเนินการของเจ้าหน้าที่: กรณีปัญหาดังกล่าว สำนักงานเขตหนองจอกได้จัดเจ้าหน้าที่เทศกิจตรวจตรา กวดขันที่รกร้างว่างเปล่าบริเวณซอยมิตรไมตรี 8/2 - 8/4 เป็นประจำทุกวัน จากการตรวจครั้งล่าสุดวันจันทร์ที่ 30 ม.ค. 2566 พบไฟปะทุขึ้นจำนวน 3 จุด จึงได้นำเครื่องปั๊มน้ำเข้าทำการดับไฟ และติดป้ายห้ามเผาอีก 2 จุด ทั้งนี้บริเวณดังกล่าวรถดับเพลิงและรถน้ำไม่สามารถเข้าได้ ฝ่ายเทศกิจทราบถึงปัญหาความเดือดร้อนของผู้พักอาศัยใกล้เคียง จึงได้ดำเนินการแก้ไข ดังนี้ 1. แจกจ่ายประกาศเพื่อประชาสัมพันธ์ขอความร่วมมือไม่เผาในที่โล่งแจ้ง และขอความร่วมมือประชาชนให้แจ้งเบาะแสเพื่อนำไปสู่การจับกุมดำเนินคดีกับผู้กระทำความผิด 2. ติดตั้งป้ายห้ามทิ้งขยะ / ห้ามเผา ในบริเวณที่รกร้างว่างเปล่า 3. มีหนังสือ / คำสั่ง แจ้งเจ้าของที่ดินให้ดำเนินการแก้ไขปรับปรุงที่ดินของตนและดำเนินการล้อมรั้ว 4. จัดเจ้าหน้าที่ตรวจตรา กวดขัน โดยเฉพาะบริเวณซอยมิตรไมตรี 8/4 อย่างต่อเนื่องทุกวัน เมื่อพบมีไฟไหม้ เจ้าหน้าที่เทศกิจได้ดำเนินการดับไฟทุกครั้ง
ความเห็นของผู้แจ้ง: แก้ปัญหาไม่เด็ดขาด วันนี้ 29/1/66 เวลาประมาณ 18.30 น. มีการเผาอีกแล้ว ชาวบ้านบริเวณใกล้เคียงได้รับผลกระทบทั้งกลิ่นควันและฝุ่นละออง
พื้นที่: แขวงคู้ฝั่งเหนือ เขตหนองจอก กรุงเทพมหานคร